מאיה איזקוביץ

מאיה איזקוביץ (נולדה ב-25 בנובמבר 1987) היא זמרת-יוצרת ישראלית.

קורות חיים
מאיה איזקוביץ נולדה בקיבוץ מעיין ברוך להורים עולים מדרום אפריקה. אביה פיטר הוא אמן עץ ומוזיקאי הבונה כלי נגינה אתניים. בילדותה עברה המשפחה לכרכום. בגיל 14 החלה לנגן על גיטרה ולשיר. בגיל 16 הקליטה דמו והתחילה להפיץ אותו בין חברים.

בגיל 21 הקליטה באופן עצמאי את אלבום הבכורה שלה, "Safe & Sound". את האלבום הפיצה בהופעות ודרך אתר האינטרנט של אביה.

באוגוסט 2011 הוציאה מחדש את האלבום דרך הלייבל "היי פידליטי". שלושה משירי האלבום יצאו כסינגלים: "Is It Alright", "Safe & Sound" ו-"Brave Again".

זכתה בפרס אקו"ם לתגלית השנה לשנת 2012.

בשנת 2013 עברה לניו יורק לשם עבודה על אלבומה השני עם המפיק הישראלי יונתן דגן (J.Viewz). במקביל לעבודה על האלבום המשיכה להופיע, בביקוריה בישראל ובארצות הברית, שם הופיעה בין היתר ב-South by Southwest, "Mountain Jam Festival" וחיממה בהופעה של סוזן וגה.

בשנת 2014 הגיע אלבום הבכורה שלה למעמד אלבום זהב לאחר שמכר 15,000 עותקים.

בנוסף לשירי האלבום מבצעת איזקוביץ בהופעותיה גרסאות כיסוי לשירים פופולריים, ביניהם ניתן למנות את Rehab של ריהאנה, Cry Me a River של ג'סטין טימברלייק, Like a Stone של אודיוסלייב ו-Talkin' 'bout a Revolution של טרייסי צ'פמן. כמעט כל השירים שהיא מבצעת הם באנגלית, אך כתבה והלחינה את "אין לי מנוס" וכן ביצעה את "במכונית" של אתניקס ו"קולנוע" של שרון ליפשיץ.

התארחה באלבום Army of Mushrooms של אינפקטד מאשרום.

במאי 2015 יצאה שירה "My Child", סינגל ראשון מאלבומה השני. באוגוסט 2015 יצא אלבומה השני, "All Of The Miles".

בפברואר 2019 הוציאה מיני אלבום בשם "SPARKLE" בהפקת תומר יוסף.

באותה שנה הופיעה בפסטיבל "Folk Night TLV", פסטיבל פולק ישראלי. לצידה הופיעו אהוד בנאי, עמיר לב, ספיר וולך ואחרים.

בינואר 2020 הוציאה יחד עם המפיק המוזיקלי תומר כץ (D Fine Us) סינגל בשם "Body On Fire".

ב-17 ביולי 2023 הוציאה את הסינגל "Ghosts".

קישורים חיצוניים

 

 
 
 
 מילים של שיריה, באתר שירונט
 All Of The Miles, באתר Bandcamp

הערות שוליים

זמרות-יוצרות ישראליות
זמרים-יוצרים ישראלים
זמרות רוק ישראליות
זמרי רוק ישראלים
זמרי פולק ישראלים
מעיין ברוך: אישים
ישראליות שנולדו ב-1987
ישראלים שנולדו ב-1987